תור הארד של הקומיקס

תור הארד של הקומיקס (באנגלית: Bronze Age of Comic Books) מתייחס לפרק זמן היסטורי בשוק הקומיקס האמריקאי שנמשך מתחילת שנות ה-70 ועד לאמצע שנות ה-80 של המאה ה-20. תקופה זו היא ממשיכתו של תור הכסף של הקומיקס, ולאחריה הגיע העידן המודרני של הקומיקס. תור הארד שמר על רבות מהמוסכמות של תור הכסף, אך גם הציג עלילות אפלות וקשתות סיפור בעלות מסרים חברתיים, כמו אלה הנראים בתור הזהב של הקומיקס, של נושאים כשימוש בסמים, אלכוהוליזם וזיהום הסביבה.

מקורות
הראשונים שהשתמשו במונח "תור הארד" היו מעריצי הקומיקס, הפנדום. מונח זה מתייחס לחוברות קומיקס בוגרות ומודרניות יותר של תחילת שנות ה-70 ועד אמצע שנות ה-80. תחילתו של תור הארד הוא לא תוצאה של אירוע יחיד ומיוחד, אלא מקבץ אירועים ששינו את הטון של קומיקסים מהדור הקודם. אירוע אחד שכזה היה החוברת Green Lantern Vol.2 #76 מאפריל 1970, בכתיבתו של דניס אוניל ובאיורו של ניל אדמס, שבו גרין לנטרן חבר לחץ הירוק, נחשף לראשונה לעוני וחווה ספקות עצמיים.

מאוחר יותר באותה שנה, ג'ק קירבי עזב את מארוול קומיקס וסיים את מה שנראה כשותפות החשובה והפוריה ביותר בתור הכסף עם הכותב סטן לי. קירבי עבר לחברת DC קומיקס, שם יצר את סדרת העולם הרביעי החל מחוברת Superman's Pal Jimmy Olsen #133 (דצמבר 1970). כמו כן, העורך הוותיק של כותרי סופרמן מורט ויזינגר פרש והוחלף בידי ג'וליוס שוורץ. או אז, שוורץ שאף למתן את השינויים מרחיקי הלכת אותם טווה ויזינגר בתקופתו. הוא הסיר את מרבית האזכורים לקריפטונייט, מקור חולשתו של סופרמן, והקטין במידה רבה את כוחותיו הכל-יכולים בזמנו. הצוות היצירתי שעמד מאחורי שינויים אלה היה הכותב דניס אוניל והמאייר קורט סוואן.

תחילתו של תור הארד חפפה עם סוף הקריירה של מרבית הכותבים והאמנים הוותיקים, או קידומם לדרגה בכירה יותר בניהול ופרישה מכתיבה/איור. הם הוחלפו בידי דור צעיר יותר של עורכים ויוצרים, שרובם הכירו אחד את השני מניסיונם בכנסים משותפים. באותו זמן, חברות הוצאה לאור החלו את העידן החדש על ידי הקטנת פרסומיהם, וביטול הכותרים הנחלשים מבחינה מכירתית. בנוסף, הם התנסו עם ז'אנרים אחרים כדוגמת ספרות אימה וחרבות וכשפים.

תקופה זו הביאה לשינויים מרחיקי לכת בהפצתן של חוברות הקומיקס ובקהל היעד. במשך הזמן, התעשייה עברה מחומרי דפוס זולים אשר בהפצה המונית בדוכני עיתונים לחומרים יקרים יותר הנמכרים בחנויות קומיקס נבחרות ומיועדים לקהל מעריצים מצומצם. המעבר בדרכי ההפצה הוביל לכניסתן לשוק של חברות הוצאה לאור רבות, דבר ששינה את המדיום מאחד שנשלט בידי מפרסמים גדולים מעטים לאחד מקיף ונרחב יותר.

שנות ה-70
בשנת 1970, חברת מארוול פרסמה את הגיליון הראשון של גיבור הספרות הזולה קונאן הברברי. הצלחתו כדמות קומיקס הובילה לעיבודים נוספים מספריו של רוברט אי. הווארד, ביניהם קאל הכובש, סוניה האדומה וסולומון קיין. DC קומיקס פרסמה את "מצביא מלחמה", ביאוולף ו"פאהפרד והעכברן האפור" של פריץ לייבר. החברה גם רכשה מחברת גולד קי קומיקס את הזכויות לדמותו של טרזן, פרי יצירתו של אדגר רייס בורוז, ופרסמה עיבודים לדמויות של בורוז כמו ג'ון קרטר.

היה זה רצח חברתו הוותיקה של ספיידרמן, גוון סטייסי, בידיו של הגובלין הירוק בחוברות The Amazing Spider-Man #121-122 (1973), שנחשב בידי המלומד ארנולד טי. בלומברג כמאורע המובהק לתחילתו של תור הארד, היות שהדבר מדגים את המעבר למחוזות אפלים יותר והרצון לשנות תפיסה קונבנציונלית שדמות ותיקה וקבועה יכולה להיהרג. אולם, היה שינוי הדרגתי בטון של קומיקס גיבורי-העל עוד לפני פרסומו של הסיפור בחוברות ספיידרמן - בין היתר מות אביה של גוון סטייסי (Amazing Spider-Man #90, 1970) ותחילת עבודתם המשותפת של אוניל-אדמס בכותרי באטמן.

בשנת 1971, העורך הראשי דאז של מארוול קומיקס, סטן לי, קיבל פניה מטעם מחלקת הבריאות ושירותי האנוש של ארצות הברית לכתוב סיפור קומיקס על השימוש בסמים. לי הסכים וכתב סיפור בן שלושה חלקים בשם "הגובלין הירוק נולד מחדש" ובו תיאור שלילי להשפעתם של הסמים. באותה תקופה, כל אזכור לסמים נאסר בידי קוד האתיקה של הקומיקס, ללא קשר לתוכן. רשות האתיקה לא אישרה את הסיפור, אך לי פרסם אותו בכל זאת. התגובות החיוביות שהתקבלו בעקבות סיפור זה הובילו את רשות האתיקה לשנות את קוד האתיקה ולאפשר את תיאורם של הסמים, כל עוד הם יצטיירו באור שלילי. מעט לאחר מכן, חברת DC קומיקס פרסמה סיפור משלה הנוגע בסמים בחוברת גרין לנטרן/החץ הירוק מספר 85. הסיפור, "ציפורי שלג אינם עפים", חשף כי שותפו הצעיר של החץ הירוק - ספידי - הפך למכור להרואין.

השינוי בקוד האתיקה של הקומיקס התיר גם את החוקים בנוגע לתיאורם של ערפדים, רוחות רפאים ואנשי זאב בקומיקס, מה שהביא לגדילה במספר חוברות קומיקס העוסקות בעל טבעי כמו היצור מן הביצה, גוסט ריידר ו"קברו של דרקולה" בין היתר. בתחילת שנות ה-70, המפרסמים התרחקו מסיפורים על גיבורי-על שנהנו מפופולריות רבה באמצע שנות ה-60. חברת DC ביטלה את מרבית כותריה מלבד אלה של סופרמן ובאטמן, בעוד מארוול ביטלה כותריה רווחיים פחות כמו דוקטור סטריינג', הסאב מרינר ואקס-מן. במקום זאת, החברה התנסתה במגוון ז'אנרים אחרים כמו מערבונים, אימה וסיפורי מפלצות, וכן עיבודים לסיפורי ספרות זולה כפי שהוזכר לעיל. טרנד זה הגיע לשיאו בתחילת שנות ה-70, והתעשייה חזרה לפרסומם של סיפורי גיבורי-על עד לאמצע שנות ה-70.

התפתחויות נוספות
שייכות חברתית
עוד מתחילת כתיבתם של סיפורי קומיקס נוצר הצורך להתייחס לבעיות חברתיות. כך למשל, סיפורים מוקדמים של סופרמן עסקו בהתעללות בילדים ובתנאי עבודה של קטינים. אולם, בשנות ה-70 עניין השייכות לא היה רק מרכיב בסיפור אלא גם הצהרה בריש גלי על עטיפות הקומיקס, וזאת כדי לקדם מכירות. הגיליונות של ספיידרמן העוסקים בסמים היו לחזית הטרנד של "שייכות חברתית" - חוברות קומיקס שעוסקות בנושאי המציאות היומיומית. הסיפור בחוברת המשותפת של גרין לנטרן והחץ הירוק עסק לא רק בשימוש בסמים אלא גם באפליה על רקע גזעני ובאי צדק חברתי. כותרי אקס-מן הפכו לפופולריים ביותר עקב הרקע עליו מבוססים הסיפורים - מוטאנטים היו למעשה מטפורה לבני המיעוטים במציאות. קומיקסים נוספים בעלי שייכות חברתית היו הסיפור "אני סקרן: שחור" בחוברות "חברתו של סופרמן, לויס ליין", שבו לויס ליין מחליטה להפוך לאישה שחורה ליום אחד ו"שד בבקבוק", שבו איירון מן מתמודד עם אלכוהוליזם. חוברות העוסקות בפמיניזם והעצמת הכוח הנשי הפכו לטרנדיות עם גרסאות נשיות לגיבורי-העל כמו ספיידרוומן, גברת מארוול והענקית הירוקה.

למרות שהיה זה טרנד חולף, הרי שסוגיות חברתיות נותרו מנת חלקם של קומיקסים בני ימינו.

קרדיט כותבים והסכמי עבודה
כותבים ואמנים החלו לקבל יותר הכרה על יצירותיהם אף על פי שעדיין היו מחויבים להעביר את זכויות היוצרים לחברה בה עבדו. אמנים הורשו לשמור את ציוריהם המקוריים ולמכור אותם בשוק הפתוח. כאשר נפוצה השמועה שיוצריו של סופרמן ג'רי סיגל וג'ו שוסטר חיו בעוני, אמנים כמו ניל אדמס וברני רייטסון עזרו לארגן עמיתים לעבודה כדי ללחוץ על חברת DC לפצות אותם וכן חלוצים נוספים של שנות ה-30 ושנות ה-40. חברות הוצאה לאור חדשות כמו פאסיפיק קומיקס ואקליפס קומיקס חתמו על חוזים לפיהם יוצרים החזיקו בזכויות יוצרים על יצירותיהם.

גיבורי-על בני מיעוטים
אחת ההתפתחויות החשובות בתור הארד של הקומיקס הייתה הגדילה בגיבורי-על שחורים או שאר מיעוטים. לפני שנות ה-70 היו מעט גיבורי-על שאינם לבנים, כמו הפנתר השחור ופלקון, אך עם תחילת שנות ה-70 הדבר החל להשתנות עם הצגתם של לוק קייג', סטורם, בלייד, ג'ון סטוארט, סייבורג, חזיז שחור, ויקסן וטיגריס הארד.

כמה מאותם גיבורי-על מיעוטים סבלו מביקורת על הנצחת סטריאוטיפים על בסיס אתניות. דמויות כמו לוק קייג', מיסטי נייט, שאנג-צ'י ואיירון פיסט נראו כמו ניסיון של חברת מארוול להרוויח מאותם סרטי בלקספלויטיישן וקונג פו. אולם, כמה מתוכם החזיקו מעמד לאחר שאותו טרנד סרטים חלף, והפכו לפופולרים ביותר וחשובים ככל שהזמן עבר. עד לאמצע שנות ה-80, סטורם וסייבורג הפכו למנהיגי האקס-מן והטיטאנים הצעירים, בהתאמה, וג'ון סטוארט החליף בקצרה את האל ג'ורדן כדמות מרכזית בכותרי גרין לנטרן.

קרוסאוברים בין חברות
מארוול ו-DC עבדו על מספר כותרי קרוסאובר, כשהראשון בהם היה סופרמן נגד ספיידרמן. הדבר הוביל לקרוסאובר בין באטמן לענק הירוק, חוברת נוספת לסופרמן וספיידרמן וכן אקס-מן נגד הטיטאנים הצעירים החדשים. כותר נוסף, האוונג'רס נגד ליגת הצדק, נכתב בידי ג'רי קונוויי ואויר בידי ג'ורג' פרז בהתבסס על סקיצה מאת רוי תומאס, אך הוא מעולם לא פורסם, והדבר שיקף את האיבה העתידית בין שתי החברות. העורך הראשי של מארוול, ג'ים שוטר, לא היה מרוצה מכך שחברת DC רצתה להכליל בקרוסאובר הרביעי בין החברות את הטיטאנים הצעירים החדשים - הכותר המצליח ביותר של החברה באותם ימים - כי אם את לגיון גיבורי העל. הדבר גרם לכך ששוטר ביטל את הפרויקט המתוכנן לקרוסאובר בין ליגת הצדק לאוונג'רס.

הדפסות מחודשות
בסביבות שנת 1970, חברת מארוול הציגה מגוון רחב של הדפסות מחודשות בשוק הקומיקס, הדפסות אשר הפכו ברבות השנים למובילות במכירות. עד מהרה החלו להופיע הדפסות מחודשות לרבים מהכותרים, לרוב מערבונים.

קריסתה של DC
באמצע שנות ה-70, חברת DC פרסמה מספר רב של כותרים חדשים כגון "האלים החדשים" של ג'ק קירבי ושייד האיש המשתנה של סטיב דיטקו. החברה התייחסה לכך בתור "הפיצוץ של DC", אך לא הביאה בחשבון את מידת הצלחתם של כותרים רבים בבת אחת. הדבר הביא הלכה למעשה לקריסה של החברה ושל התעשייה, כולל שרלטון קומיקס. חברת מארוול זכתה בסופו של דבר ב-50% מנתחי השוק וסטן לי העביר לג'ים שוטר את השליטה בחטיבת הקומיקס בזמן שהוא עצמו עבד על סדרות ספין אוף שעסקו באנימציה.

קומיקס שאינו עוסק בגיבורי-על
כשתור הארד החל בתחילת שנות ה-70, הפופולריות עברה מז'אנר גיבורי-העל לעבר כותרים מהם נעדרו בעלי הכוחות. קומיקסים אלו קיבלו לרוב השראה מז'אנרים כמערבונים, פנטזיה והספרות הזולה. כפי שצוין לעיל, קוד הקומיקס המשוכתב משנת 1971 הותיר את ז'אנר האימה בשל להתפתחות, וכתוצאה מכך נוצרו סדרות על-טבעיות כגון היצור מן הביצה, גוסט ריידר ו"קברו של דרקולה". בז'אנר המדע בדיוני, סיפורי הישרדות פוסט-אפוקליפטיים היו תחילתו של טרנד, כפי שהועידו דמויות כדת'לוק, קילרייבן וקמנדי, אם כי הטרנד היחידי שנותר בשנת 1977 הוא מלחמת הכוכבים.

כותרים נוספים נבעו במקור מדמויות שהיו קיימות במגזינים של הספרות הזולה משנות ה-20 של המאה ה-20. דוגמאות ראויות לציון הן של קונאן הברברי, החרב הפראית של קונאן, מאסטר הקונג-פו וג'ונה הקס. ההצלחה ההתחלתית של הכותרים הללו הובילה לעיבודי ספרות זולה נוספים כמו טרזן, הצל, דוק סאבאג', קול מאטלנטיס ו"צדק בע"מ". במהלך תקופה זו, גם מארוול וגם DC פרסמו באופן קבוע עיבודי קומיקס רשמיים למגוון פרויקטים, כולל סרטים פופולרים (כוכב הקופים, גודזילה, אינדיאנה ג'ונס, מלתעות 2, 2001: אודיסיאה בחלל, מלחמת הכוכבים), סדרות טלוויזיה (בטלסטאר גלקטיקה, מסע בין כוכבים), צעצועים (כח המחץ, רובוטריקים, מיקרונאוטים, רום, כוח אטארי) ואפילו דמויות ציבוריות כלהקת קיס.

למרות שהם לא בהכרח נחשבים כשייכים לז'אנר גיבורי-העל, מספר חוברות קומיקס לא קונבנציונליות מאותה תקופה כללו נבלי-על כדמויות מרכזיות (הג'וקר, החברה הסודית של נבלי-העל, "הציוות של נבלי-העל").

סופו של תור הארד
יש מחלוקות בנוגע לסופו של תור הארד, כמו תחילתו, ויש האומרים כי הוא מעולם לא הסתיים. תקופת הזמן השכיחה לציון סופו של העידן היא בין השנים 1985-1986. כמו תור הכסף של הקומיקס, סוף תור הארד מתייחס למספר טרנדים ואירועים שהתרחשו בערך באותו זמן. בנקודה זו, חברת DC השלימה את פרויקט המשבר בעולמות האינסופיים, שסימן את תחייתם המחודשת של מותגי החברה על מנת שיהפכו שוב למתחריה הרציניים של חברת מארוול בשוק הקומיקס. תקופת זמן זו כוללת גם את פרסומן של חוברות משפיעות כמו "השומרים" של אלן מור ו"באטמן: האביר האפל חוזר" של פרנק מילר, אשר הגדירו מחדש את ז'אנר גיבורי-העל והיוו השראה לשנים רבות של חוברות קומיקס "אפלות וקודרות". במארוול קומיקס, אבן הדרך השכיחה לציון סופו של תור הארד היא המלחמות הסודיות.

לאחר תור הארד הגיע העידן המודרני של הקומיקס, שמיוחס לרוב בתור העידן האפל של הקומיקס.

חוברות
 DC קומיקסכותרגיליוןתאריך יציאהשייכותDetective Comics400יוני 1970הופעה ראשונה של אדם-עטלףForever People1פברואר 1971הופעה מלאה ראשונה של דארקסיידBatman232יוני 1971הופעה ראשונה של ראס-אל-גולHouse of Secrets92יולי 1971הופעה ראשונה של היצור מן הביצהJustice League of America94נובמבר 1971הופעה ראשונה של מרליןGreen Lantern Vol.287דצמבר 1971-ינואר 1972הופעה ראשונה של הגרין לנטרן ג'ון סטוארטAll-Star Western10פברואר 1972הופעה ראשונה של ג'ונה הקסBlack Lightning1אפריל 1977הופעה ראשונה של ברק שחורFirestorm, The Nuclear Man1מרץ 1978הופעה ראשונה של פיירסטורםFirestorm3יוני 1978הופעה ראשונה של קילר פרוסטWorld's Finest Comics251יולי 1978הופעה ראשונה של הרוזן ורטיגוDC Comics Presents26אוקטובר 1980הופעה ראשונה של סייבורג, רייבן וסטארפיירDC Comics Presents27נובמבר 1980הופעה ראשונה של מונגולNew Teen Titans1נובמבר 1980הופעה ראשונה של ראבאג'רNew Teen Titans2דצמבר 1980הופעה ראשונה של דת'סטרוקTales of the Green Lantern Corps1מאי 1981הופעה ראשונה של אריסיהTales of the Green Lantern Corps2יוני 1981הופעה ראשונה של נקרוןFirestorm Vol.27דצמבר 1982הופעה ראשונה של פלסטיקBatman357מרץ 1983הופעה ראשונה של קילר קרוקThe Brave and the Bold200יולי 1983הופעה ראשונה של קבוצת אאוטסיידרסAll-Star Squadron25ספטמבר 1983הופעה ראשונה של ג'יידWonder Woman312פברואר 1984הופעה ראשונה של אנטיופהTales of the Teen Titans44יולי 1984הופעה ראשונה של דיק גרייסון כנייטווינגJustice League of America Annual2אוקטובר 1984הופעה ראשונה של וייב

 מארוול קומיקסThe X-Men64ינואר 1970הופעה ראשונה של סאנפיירThe Incredible Hulk141יולי 1971הופעה ראשונה של דוק סמסוןThe Amazing Spider-Man101הופעה ראשונה של מורביוסMarvel Feature1דצמבר 1971הופעה ראשונה של קבוצת דפנדרסLuke Cage, Hero for Hire1יוני 1972הופעה ראשונה של לוק קייג'Marvel Spotlight5אוגוסט 1972הופעה ראשונה של גוסט ריידרThe Amazing Spider-Man113אוקטובר 1972הופעה ראשונה של ראש פטישFantastic Four129דצמבר 1972הופעה ראשונה של ת'נדרהIron Man54ינואר 1973הופעה ראשונה של מונדרגוןIron Man55פברואר 1973הופעה ראשונה של תאנוס ושל דראקס המשמידTomb of Dracula10יולי 1973הופעה ראשונה של בליידThe Amazing Spider-Man129פברואר 1974הופעה ראשונה של המענישMarvel Premiere15מאי 1974הופעה ראשונה של איירון פיסטDaredevil111יולי 1974הופעה ראשונה של הסמוראי הכסוףHulk181נובמבר 1974הופעה מלאה ראשונה של וולבריןGiant-Size Fantastic Four4פברואר 1975הופעה ראשונה של המשוכפלGiant Size X-Men1מאי 1975הופעה ראשונה של סטורם, קולוסוס, מג'יק, נייטקרולר ות'אנדרבירד(הרכב חדש לקבוצת אקס-מן)Strange Tales180יוני 1975הופעה ראשונה של גאמורהWerewolf by Night32אוגוסט 1975הופעה ראשונה של מון נייטThe Amazing Spider-Man149אוקטובר 1975הופעה ראשונה של סקרלט ספיידרFantastic Four164נובמבר 1975הופעה ראשונה של נובה (פרנקי ריי)Captain America192דצמבר 1975הופעה ראשונה של מונסטוןMarvel Preview4ינואר 1976הופעה ראשונה של סטאר לורדThe X-Men97פברואר 1976הופעה ראשונה של אימפריית השי'ארCaptain Americaמרץ 1976הופעה ראשונה של קרוסבונזDaredevil131מרץ 1976הופעה ראשונה של בולזאייMarvel Preview7יוני 1976הופעה ראשונה של רוקט ראקוןUncanny X-Men101אוגוסט 1976הופעה ראשונה של טום קאסידי השחורNova1הופעה ראשונה של נובה (ריצ'רד ריידר)Amazing Spider-Man161אוקטובר 1976הופעה ראשונה של ג'יגסוCaptain Britain Weekly1אוקטובר 1976הופעה ראשונה של קפטן בריטניהCaptain Britain8דצמבר 1976הופעה ראשונה של פסיילוקMs. Marvel1ינואר 1977הופעה ראשונה של גברת מארוולMarvel Spotlight32פברואר 1977הופעה ראשונה של ספיידרוומןAvengers158אפריל 1977הופעה ראשונה של גרביטוןIron Fist14אוגוסט 1977הופעה ראשונה של סייברטות'The X-Men107אוקטובר 1977הופעה ראשונה של חפציבה, קבוצת סטארג'אמרס וגלדיאטורMarvel Team-Up65ינואר 1978הופעה ראשונה של ארקיידMs. Marvel16אפריל 1978הופעה ראשונה של מיסטיקDaredevil154יולי 1978הופעה ראשונה של בן יוריקIron Man118ינואר 1979הופעה ראשונה של ג'יימס רודס, וור משין לעתידUncanny X-Men117ינואר 1979הופעה ראשונה של מלך הצלליםIron Man120מרץ 1979הופעה ראשונה של ג'סטין האמרThe Avengers181מרץ 1979הופעה ראשונה של סקוט לאנג, איש הנמלה השניIncredible Hulk234אפריל 1979הופעה ראשונה של קוואזרThe X-Men120אפריל 1979הופעה ראשונה של אורורהMarvel Two-in-One52יוני 1979הופעה ראשונה של קרוספיירAmazing Spider-Man194יולי 1979הופעה ראשונה של החתולה השחורהMicronauts8אוגוסט 1979הופעה ראשונה של קפטן יוניברסUncanny X-Men129ינואר 1980הופעה ראשונה של שאדוקאט, אמה פרוסט, סבסטיאן שו ומועדון הלפיירSavage She-Hulk1פברואר 1980הופעה ראשונה של הענקית הירוקהUncanny X-Men130פברואר 1980הופעה ראשונה של דאזלר ונורת'סטארThe X-Men132אפריל 1980הופעה ראשונה בקומיקס של סייג'Avengers195מאי 1980הופעה ראשונה של טאסקמאסטרMarvel Team-Up95יולי 1980הופעה ראשונה של מוקינגבירדIncredible Hulk250אוגוסט 1980הופעה ראשונה של סברהMarvel Team-Up100דצמבר 1980הופעה ראשונה של קארמהDaredevil168ינואר 1981הופעה ראשונה של אלקטרהMachine Man19ינואר 1981הופעה ראשונה של ג'ק-או-לנטרןUncanny X-Men141ינואר 1981הופעה ראשונה של רייצ'ל סאמרס, אוולנץ' ופיירוSpider-Woman37אפריל 1981הופעה ראשונה של סייריןDaredevil174ספטמבר 1981הופעה ראשונה של ארגון הידAvengers Annual10נובמבר 1981הופעה ראשונה של רוג64מרץ 1982הופעה ראשונה של מסווה ופגיוןMarvel Graphic Novel4אוקטובר 1982הופעה ראשונה של סאן-ספוט, קאנונבול, וולפסביין ודניאל מונסטאר (המוטנטים החדשים)The Amazing Spider-Man Annual16דצמבר 1982הופעה ראשונה של מוניקה רמבו כקפטן מארוולX-Men: God Loves, Man Killsדצמבר 1982הופעה ראשונה של קבוצת המטהריםThe Amazing Spider-Man238מרץ 1983הופעה ראשונה של הובגובליןUncanny X-Men168אפריל 1983הופעה ראשונה של מדלין פריורDaredevil197אוגוסט 1983הופעה ראשונה של ליידי דת'סטרייקNew Mutants8אוקטובר 1983הופעה ראשונה של מאגמהAlpha Flight1אוגוסט 1983הופעה ראשונה של ויילד צ'יילד וקבוצת אלפא פלייטNew Mutants9נובמבר 1983הופעה ראשונה של סלנהCaptain America290פברואר 1984הופעה ראשונה של סיןNew Mutants13מרץ 1984הופעה ראשונה של סייפרMarvel Super Heroes Secret Wars3יולי 1984הופעה ראשונה של טיטניהNew Mutants16יוני 1984הופעה ראשונה של וורפאת'Uncanny X-Men184אוגוסט 1984הופעה ראשונה של פורג'

קישורים חיצוניים
 Grand Comics Database

הערות שוליים

*